wickkiey/tamil-wikipedia-chunked huggingface dataset:
# மேற்கு விசாகப்பட்டினம் சட்டமன்றத் தொகுதி

**விசாகப்பட்டினம் மேற்கு சட்டமன்றத் தொகுதி** (*Visakhapatnam West Assembly constituency*), ஆந்திரப் பிரதேச சட்டமன்றத்திற்கான தொகுதியாகும். இது விசாகப்பட்டினம் மாவட்டத்தில் உள்ள 15 தொகுதிகளில் ஒன்று. இத்தொகுதி பாராளுமன்றத்திற்கு விசாகப்பட்டினம் மக்களவைத் தொகுதியில் உள்ளது.
# மேற்கு விசாகப்பட்டினம் சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் விசாகப்பட்டினம் நகர மண்டலத்தில் உள்ள விசாகப்பட்டினம் நகராட்சியின் 35 என்ற எண்ணைக் கொண்ட வார்டும், 56 முதல் 71 வரையிலான வார்டுகளும் சேர்க்கப்பட்டுள்ளன.
| |
|| தெலுங்கு தேசம்
|-
| 2019
|}
# கருணாகரப் பிள்ளையார் கோயிற் கல்வெட்டு

**கருணாகரப் பிள்ளையார் கோயில் கல்வெட்டு** என்பது, யாழ்ப்பாணத்தில் உள்ள உரும்பிராயில் அமைந்துள்ள கருணாகரப் பிள்ளையார் கோயிலில் கண்டுபிடிக்கப்பட்ட கல்வெட்டைக் குறிக்கும். ஒரே கல்லில் பொறிக்கப்பட்டிருந்தாலும், உண்மையில் இதில் இரண்டு கல்வெட்டுக்கள் அடங்கியுள்ளன. யாழ்ப்பாணத்தில் கோயில் ஒன்றில் கண்டெடுக்கப்பட்ட கோயிலோடு தொடர்புள்ள கல்வெட்டுக்கள் இவை மட்டுமே. இது ஒரு திரிசூலக்கல் என அடையாளம் காணப்பட்டு உள்ளது.
# கருணாகரப் பிள்ளையார் கோயிற் கல்வெட்டு

## அமைப்பு

இது ஒரு குட்டையான தூண் வடிவம் கொண்டது. இதன் உயரம் 2 அடி 4 அங்குலம். சதுரமான வெட்டுமுகம் கொண்ட இத்தூணின் ஒவ்வொரு பக்கமும் 11 அங்குல அகலமானது. இதில் கல்வெட்டுக் கொண்ட பகுதி மேலிருந்து ஏறத்தாழ ஒன்றரை அடியாகும். எஞ்சிய 10 அங்குல அளவு கொண்ட கீழ்ப்பகுதி நிலத்துள் புதைப்பதற்கு உரியது. முதல் கல்வெட்டுத் தூணின் நான்கு பக்கங்களில் பொறிக்கப்பட்டுள்ளது. இதில், எழுத்துக்கள் 11 வரிகளில் பொறிக்கப்பட்டுள்ளன. ஒவ்வொரு பக்கத்திலும் 11 வரிகளும் எழுதி முடித்த பின்னர் அடுத்த பக்கத்தில் எழுதத் தொடங்கும் வழமைக்கு மாறாக, இக்கல்வெட்டில் ஒவ்வொரு வரியும் தொடர்ச்சியாக நான்கு பக்கங்களிலும் பொறிக்கப்பட்ட பின்னரே அடுத்தவரி மீண்டும் முதல் பக்கத்தில் தொடங்குகிறது. எனினும், இது பற்றி அவர் எழுதிய விதத்தில் இருந்து அக்காலத்தில் இதை அவர் தானோ அல்லது பிறரைக் கொண்டோ வாசித்து இருக்கலாம் என்று தெரிகிறது. பிற்காலத்தில் இது கோயிலின் கருவறைக்குள் வைக்கப்பட்டது. இதனால், பிற்காலத்தில் இதை வாசித்து அறிந்துகொள்ள எடுத்த முயற்சிகள் கைகூடவில்லை. 1970ல் பேராசிரியர் கா. இந்திரபாலாவுக்குக் கிடைத்த வாய்ப்பைப் பயன்படுத்தி மைப்பிரதி எடுக்க முயன்றாராயினும் அதன் அமைவிடம் காரணமாக முதற் கல்வெட்டின் முழுமையான மைப் பிரதியை எடுக்க முடியவில்லை. எனினும் இரண்டாவது கல்வெட்டின் பிரதியை எடுத்து வாசிக்க முடிந்தது. 1973ல் இடம்பெற்ற கோயில் திருப்பணி வேலைகளின் போது கல் முழுமையாக கருவறையில் இருந்து வெளியே கொண்டுவரப்பட்ட போது இந்திரபாலாவினால் முறையாக மைப்பிரதி எடுக்க முடிந்தது.
# கருணாகரப் பிள்ளையார் கோயிற் கல்வெட்டு

## காலம்

மேற் குறிப்பிட்ட இரண்டு கல்வெட்டுக்களுள் முதலாவது காலத்தால் முந்தியது. மற்றது பிற்காலத்தில் வெட்டப்பட்டது. முதலாவது கல்வெட்டு, 15 ஆம், 16 ஆம் நூற்றாண்டுகளுக்கு உரிய தமிழில் எழுதப்பட்டுள்ளது. ஆங்காங்கே வாசிக்க முடியாதபடி தெளிவற்று இருப்பதால் அதன் காலம் தொடர்பான முழுமையான தகவல்கள் கிடைக்கவில்லை. ஆனால், பிரபவ வருடம் சித்திரை மாதம் என்பது தெளிவாகவே உள்ளது. எனினும் எந்த ஆண்டு என்பதை அறிவதற்கு இத்தகவல்கள் போதுமானவை அல்ல. ஆண்டு குறித்த பகுதிகள் வாசிக்க முடியாதபடி தெளிவற்று உள்ளன. எனினும், இராசநாயக முதலியார் இது 1567 ஆம் ஆண்டு எனத் தெளிவாகக் கூறுகிறார். அவர் காலத்தில் கல்வெட்டுத் தெளிவாக இருந்திருக்கக் கூடும். இரண்டாவது கல்வெட்டு 16 ஆம் நூற்றாண்டின் இறுதிப் பகுதியை அல்லது 17 ஆம் நூற்றாண்டின் தொடக்கப் பகுதியைச் சேர்ந்தது என்பது இந்திரபாலாவின் கருத்து.
# கருணாகரப் பிள்ளையார் கோயிற் கல்வெட்டு

## நோக்கமும், உள்ளடக்கமும்

முதல் கல்வெட்டுக் கோயில் ஒன்றுக்கு வழங்கப்பட்ட தானம் ஒன்று குறித்தது என்பது தெளிவானது. இதில் திரிசூலம் பொறிக்கப்பட்டு உள்ளதாலும், உள்ளே "திருச்சூல.." என்ற சொல் காணப்படுவதாலும், இது நிலத்தானம் குறித்ததே என்றும் ஊகிக்க முடியும்பொன்றுக்கு மேற்பட்ட தானம் வழங்கியவர்களின் பெயர்கள் பொறிக்கப்பட்டிருப்பதை ஆங்காங்கே தெளிவாக உள்ள பகுதிகள் மூலம் அறிந்துகொள்ள முடிந்தாலும், பெயர்களை அறிந்து கொள்ள முடியவில்லை. இராசநாயகம் "கருணாகரப் பிள்ளையார் கோயில்" என்பது கல்வெட்டில் குறிக்கப்பட்டு உள்ளதாகக் கூறுகிறார்.
# ராயல் என்ஃபீல்ட் (இந்தியா)

**ராயல் என்ஃபீல்ட்** இந்தியாவில் சென்னையை தலைமையிடமாக கொண்டு மோட்டார் சைக்கிள்களை தயாரிக்கும் நிறுவனமாகும். முற்காலத்தில் பிரித்தானிய மோட்டார் சைக்கிள், ராயல் என்ஃபீல்ட் மற்றும் மெட்ராஸ் மோட்டார்ஸ் (தற்போது எய்சர் மோட்டாரின் துணை நிறுவனம்) இவை அனைத்தும் இந்தியாவின் மோட்டார் சைக்கிள் உற்பத்தியாளர்களாக சிறந்து விளங்கின. இதன் தனித்தன்மையான மோட்டார் சைக்கிள் ராயல் என்ஃபீல்ட் புல்லட், தனது தனிப்பட்ட அதிரவைக்கும் ஒலியுடன் கூடிய உயர்திறன் இயந்திரங்கள் இந்த நிறுவனத்தின் மதிப்புமிக்க மோட்டார் சைக்கிள் வகைகளில் குறிப்பிடத்தக்கது.
# ராயல் என்ஃபீல்ட் (இந்தியா)

## வரலாறு

ராயல் என்ஃபீல்ட் மோட்டார் சைக்கிள்கள் 1949 முதல் இங்கிலாந்தில் தயாரிக்கப்பட்டு இந்தியாவில் விற்பனை செய்யப்பட்டது. 1949 ஆம் ஆண்டு கே. ஆர் சுந்தரம் ஐயர் என்பவர் ராயல் என்பீல்ட் உள்ளிட்ட பிரித்தானிய மோட்டார் சைக்கிள்களை இந்தியாவுக்கு இறக்குமதி செய்து விற்பதற்காக சென்னையில் மெட்ராஸ் மோட்டார்ஸ் என்ற பெயர் ஒரு நிறுவனத்தைத் தொடங்கினார். இந்திய அரசாங்கம், காவல் துறை மற்றும் இராணுவத்துறையின் ரோந்துப் பணிக்காக புல்லட்டை தேர்வு செய்தது. அதற்காக மெட்ராஸ் மோட்டார்ஸ் நிறுவனத்தை இந்திய அரசு அணுகியது. இந்திய அரசாங்கம் 800 350சிசி வகை புல்லட்டை வாங்க முன்வந்தது. இது மெட்ராஸ் மோட்டர்ஸ்சுக்கு மிகப்பெரிய வாய்ப்பை ஏற்படுத்திக் கொடுத்தது. பிரிட்டனில் இருந்து மிகுந்த எண்ணிக்கையில் வாகனங்களை அனுப்புவதை விட மெட்ராஸ் மோட்டர்ஸ்சுடன் இணைந்து இந்தியாவிலேயே ஆலை தொடங்க ராயல் என்பீட் நிறுவனம் முடிவு செய்தது. அதன்படி 1955 ஆம் ஆண்டு சென்னை திருவெற்றியூரில் ராயல் என்பீட் நிறுவனத்தின் ஆலை துவக்கபட்டது. பல்வேறு காரணங்களினால் 1971 இல் பிரிட்டனில் இருந்த ராயல் என்பீல்ட் நிறுவனத்தின் தாய் நிறுவனம் மூடப்பட்ட நிலையில் தமிழ்நாட்டில் மட்டும் நிறுவனம் இயங்கிவந்தது.  
ஒரு கட்டத்தில் பொதுமக்கள் ராயல் என்பீட் வாகனத்தை வாங்குவது குறைந்து, நிறுவனம் கடும் இழப்பை சந்திக்கத் துவங்கியது. இந்நிலையில் 1994 இல் எய்சர் மோட்டார்ஸ் நிறுவனம் ராயல் என்பீட் நிறுவனத்தை வாங்கியது. நிறுவனத்தின் புதிய தலைமை நிறுவனத்தை மீண்டும் இலாபம் ஈட்டும் நிறுவனமாக மாற்றியது.
# ராயல் என்ஃபீல்ட் (இந்தியா)

## புதிய வகைகள்

கடந்த சில வருடங்களாக பல்வேறு வகையான மோட்டார் சைக்கிள்கள் உலக அளவில் விற்கப்படுகின்றன.
- புல்லட் 350 மற்றும் 500
- புல்லட் எலக்ட்ரா
- க்ளாசிக் டிசர்ட் ஸ்டார்ம்
- க்ளாசிக் க்ரோம்
- க்ளாசிக் பேட்டில் கிரீன்
- க்ளாசிக் 350 மற்றும் 500
- தண்டர்பேர்ட் 350 மற்றும் 500 (நீக்கப்பட்டவை)
- மீட்டியோர் 350
- காண்டினென்டல் ஜிடி
- ஹிமாலயன் 411 நீக்கப்பட்டது
- காண்டினென்டல் ஜிடி 650
- இன்டர்செப்டார் 650
- சூப்பர் மீட்டியோர் 650 தமிழ் பிஎச்பி
- ஹிமாலயன் 450  
ராயல் என்ஃபீல்ட் 1995-ஆம் ஆண்டு முதல் அமெரிக்காவில் இறக்குமதி செய்யபடுகின்றது. அமெரிக்காவில் கிடைக்கும் வகைகள்:
- க்ளாசிக் 500
- புல்லட் எலக்ட்ரா - எக்ஸ்
- புல்லட் எலக்ட்ரா - க்ளாசிக்
# ராயல் என்ஃபீல்ட் (இந்தியா)

## அமைவிடம்

ராயல் என்ஃபீல்ட் தொழிற்சாலை சென்னையில் உள்ள திருவொற்றியூரில் அமைந்துள்ளது. இது உலகில் இன்றளவும் வழக்கத்தில் உள்ள மிக பழமையான மோட்டார் சைக்கிள் நிறுவனமாகும். மூன்றாவது தொழிற்சாலையை சென்னை அருகில் உள்ள வல்லம் வடகல்பகுதியில் நிறுவியுள்ளது
# அவிலா பெருங்கோவில்

**அவிலா பெருங்கோவில்** (ஆங்கிலம்: Cathedral of Ávila) என்பது எசுப்பானியாவின் அவிலா எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். கோதிக் மற்றும் ரோமனெஸ்க் கட்டிடக்கலயின் அம்சங்கள் பொருந்தியதாக இப்பெருங்கோவில் காணப்படுகிறது. 1914 ஆம் ஆண்டு ஒக்டோபர் மாதம் 31 ஆம் நாளன்று எசுப்பானியப் பாரம்பரியக் கலாசரச் சின்னமாகப் பிரகடனம் செய்யப்பட்டது. இது 1475 ஆம் ஆண்டில் கட்டப்பட்டது. 2007 ஆம் ஆண்டில் எசுப்பானியாவின் 12 புதையல்களை தெரிவு செய்யும் போட்டியில் 100 போட்டியாளர்களில் இதுவும் ஒன்றாகத் தெரிவுசெய்யப்பட்டது.
# பிளாங்கு குளோரோ மெத்திலேற்றம்

**பிளாங்க் குளோரோ மெத்திலேற்றம்** (*Blanc chloromethylation*) என்பது அரோமாட்டிக் வளையங்கள் வினைவேக மாற்றி துத்தநாக குளோரைடு முன்னிலையில் பார்மால்டிகைடு மற்றும் ஐதரசன் குளோரைடுடன் சேர்ந்து குளோரோ மெத்தில் அரீன்களைத் தரும் வேதி வினையாகும். குளோரோ மெத்திலேற்ற வினைகளைப் போலவே இவ்வினையையும் எச்சரிக்கையோடு மேற்கொள்ள வேண்டும். ஏனெனில், புற்றுநோயை விளைவிக்கக்கூடிய குளோரோ மெத்தில் ஈதர் உடன் விளை பொருளாகக் கிடைக்கிறது.  
:
# ராஜா செல்லையா

**ராஜா செல்லையா** எனப் பரவலாக அறியப்படும் **ராஜா ஜேசுதாஸ் செல்லையா** (Raja Jesudoss Chelliah) (12 டிசம்பர் 1922 - 7 ஏப்ரல் 2009) பொருளாதார நிபுணர். இந்திய பொருளாதாரத்தில் வரி சீர்திருத்தத் துறையில் முன்னோடியாக விளங்கியவர். இவரது தலைமையில் வரி சீர்திருத்த குழுவை இந்திய அரசு அமைத்தது. ஸ்பிக் ஆதரவுடன் சென்னையில் நிறுவப்பட்ட மெட்ராஸ் ஸ்கூல் ஆப் எகனாமிக்ஸ் நிறுவனத்தின் முதல் தலைவராவார்.
# ராஜா செல்லையா

## வாழ்க்கையும் கல்வியும்

இவர் நெல்லை மாவட்டம் பாளையங் கோட்டையில் பிறந்தவர். தந்தை பெயர் சாமுவேல் தேவசிகாமணி செல்லையா. தாயார் பெயர் மாசிலாமணி. பாளையங்கோட்டை சேவியர் கல்லூரி, திருச்சி ஜோசப் கல்லூரியில் படிப்பு. அமெரிக்காவின் பிட்ஸ்பர்க் பல்கலைக்கழகத்தில் முனைவர் பட்டபடிப்பு முடித்தார்.இவரது மனைவியின் பெயர் திருமதி சீதா செல்லையா.இவருக்கு இரண்டு புதல்விகள்
# ராஜா செல்லையா

## பணிகள்

சென்னை கிருத்தவக் கல்லூரியில் 5 ஆண்டுகள் பொருளாதாரப் பேராசிரியர் பணி, பிறகு புதுதில்லியில் உள்ள நடைமுறைப் பொருளாதார ஆய்வுக்கான தேசிய கவுன்சிலில் மூத்த பொருளாதார நிபுணராகப் பணி, ராஜஸ்தான் பல்கலைக்கழகப் பொருளாதாரத் துறைத்தலைவர், உஸ்மானியா பல்கலைக்கழகப் பேராசிரியர் பணிகளுக்குப் பின் ஐ.எம்.எஃப் நிறுவனத்தில் உயர்பதவி. 1975இல் இந்தியா திரும்பினார். நிதித்துறையில் கௌரவ ஆலோசகரானார். பொதுநிதி மற்றும் கொள்கைக்கான தேசிய நிறுவனத்தை நிறுவினார். பொருளாதாரம், வரி, வருமானவரி, ஆகியவை குறித்து 13 புத்தகங்கள் எழுதியுள்ளார். இதே துறையில் 36 ஆய்வுக் கட்டுரைகளையும், 12 அறிக்கைகளையும் தயாரித்துள்ளார்.
# ராஜா செல்லையா

## வகித்த பதவிகள்

- சென்னையில் உள்ள **மெட்ராஸ் ஸ்கூல் ஆப் எகனாமிக்ஸ்** நிறுவனத்தின் முதல் தலைவர்.
- 1985இல் திட்டக் குழு உறுப்பினர்
- 9வது நிதிக்குழு உறுப்பினர்.
- 1991இல் உலக வங்கிச் சார்பில் சீனாவுக்கு அனுப்பப்பட்ட நிதி உறவுக் குழு உறுப்பினர்.
- 1991-95வரை வரித்துறை சீர்திருத்தக் குழுத் தலைவர்
# ராஜா செல்லையா

## விருதுகள்

- இவரது சேவையைப் பாராட்டி இந்திய அரசு இவருக்கு பத்மபூஷண் விருது வழங்கியது
# வே. கார்த்திகேயன்

**வே. கார்த்திகேயன்** (பிறப்பு:07-11-1924 இறப்பு:4-12-2014) என்னும் வேதகிரி கார்த்திகேயன் தமிழக அரசின் தலைமைச் செயலாளராகவும், இரண்டு முறை ஆளுநரின் ஆலோசகராகவும் இருந்தவர். தஞ்சை மாவட்ட ஆட்சியராக இருந்தபோது மக்கள் கொடையுடன் சரபோசி கல்லூரி கட்டடத்தைக் கட்டிமுடித்தற்காக அப்போதைய முதல்வர் காமராசரால் பாராட்டைப் பெற்றவர்.
# வே. கார்த்திகேயன்

## வாழ்க்கையும் கல்வியும்

பிறந்த ஊர் செங்கல்பட்டு வட்டம், பொன்மார் சிற்றூர். தந்தை பி.வேதகிரி, தாய் திரிபுரசுந்தரி. சொந்த ஊரில் பள்ளிக்கல்வி. சென்னை கிருத்தவக் கல்லூரியில் இண்டர் மீடியட், பி.ஏ. ஹானர்ஸ்(வரலாறு, பொராளாதாரம், அரசியல்) சென்னைப் பல்கலைக்கழகத்தில் இரண்டாவது தகுதிநிலையில் (ரேங்) தேர்வு.
# வே. கார்த்திகேயன்

## பணி

- 1946இல் குமாஸ்தாவாகப் பணி
- 03-03-1948இல் ஐ.ஏ.எஸ். தேர்வு
# வே. கார்த்திகேயன்

## குடும்பம்

இவரது மனைவியின் பெயர் பரவதம்மாள். இவருக்கு நடராஜன், கிருஷ்ணகுமார், விஜயகுமார், ஆகியமகன்களும், விஜயலட்சுமி, உஷா ஆகியோர் மகள்களாவர். முதல் மகன் நடராஜனின் மனைவி முன்னாள் மத்திய அமைச்சர் ஜெயந்தி நடராஜன் ஆவார்.
# வே. கார்த்திகேயன்

## மறைவு

கார்திகேயனுக்கு 31.11.2014 அன்று உடல் நலக்குறைவு ஏற்பட்டு, மருத்துவமனையில் அனுமதிக்கப்பட்டு 4.12.2014 அன்று காலமானார்.  
- தினமணி தீபாவளி மலர்,1999,தலைசிறந்த தமிழர்கள்.
# அரக்குலோயா சட்டமன்றத் தொகுதி

**அரக்குலோயா சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதியாகும். இந்த தொகுதியின் எண் 146 ஆகும். இது விசாகப்பட்டினம் மாவட்டத்தில் உள்ள 15 தொகுதிகளில் ஒன்று. இது அரக்கு மக்களவைத் தொகுதிக்கு உட்பட்டது. இது பழங்குடியினருக்கு ஒதுக்கப்பட்டுள்ளது.
# அரக்குலோயா சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் முஞ்சங்கிபுட்டு, பெதபயலு, தும்பிரிகுடா, அரக்கு, உக்கும்பேட்டை, அனந்தகிரி ஆகிய மண்டலங்கள் உள்ளன.
# வெ. ஜீவானந்தம்

**வெ. ஜீவானந்தம்** (1945 - 2021) என்பவர் இந்திய ஒன்றியம், தமிழ்நாட்டின், ஈரோட்டைச் சேர்ந்த அ மருத்துவர் மற்றும் சூழலியலாளர், மொழிபெயர்ப்பாளர், எழுத்தாளர் தமிழக பசுமை இயக்கத்தை உருவாக்கியவர் ஆவார்.
# வெ. ஜீவானந்தம்

## வாழ்க்கையும் கல்வியும்

இவரது பெற்றோர் பெரியார் தலைமையில் திருமணம் செய்து கொண்டவர்கள். தந்தை எஸ். பி. வெங்கடாசலம் தாய் லூர்துமேரி. அவரது தந்தை விடுதலைப் போராட்டவீரர். இளம் வயதிலேயே இந்திய பொதுவுடமைக் கட்சியில் தன்னை இணைத்துக் கொண்டவர். தாய்வழி பாட்டனார் பெரியாருடன் இணைந்து செயல்பட்டவர். ஜீவானந்தம் பள்ளிப் படிப்பை ஈரோட்டில் முடித்து, திருச்சி தேசியக் கல்லூரியில் பி.எஸ்.சி. படித்தபின்னர், தஞ்சை மருத்துவக் கல்லூரியில் எம்பிபிஎஸ் . சென்னை மருத்துவக் கல்லூரியில் மயக்கவியல் படிப்பை முடித்தார். கோவை அக்குபங்சர் கழகத்தில் பட்டயம் பெற்றுள்ளார்.
# வெ. ஜீவானந்தம்

## தொழில்

அடிப்படையில் மயக்கவியல் மருத்துவரான இவர் குடிப் பழக்கத்துக்கு அடிமையானோரை மீட்கும் மருத்துவமனையை 1987 இல் இருந்து நடத்திவந்தார். ஏழை எளியவர்கள் குறைந்த கட்டணத்தில் தரமான மருத்துவம் பார்க்கும் வகையில் 50க்கும் மேற்பட்ட மருத்துவர்களை இணைத்து கூட்டுறவு முறையில் *ஈரோடு டிரஸ்ட் மருத்துவ மனை*யைத் தொடங்கினார். *சித்தார்த்தன்* என்ற பெயரில் பள்ளி ஒன்றை தொடங்கினார். ஈரோடு, பெங்களூரு, தஞ்சாவூர், புதுச்சேரி ஆகிய ஊர்களில் பலருடன் இணைந்து கூட்டுறவு முறையில் புற்றுநோய் மருத்துவ மனைகளை தொடங்கினார். நியாயமான முறையில் மருத்துவ பரிசோதனை மையங்ஙளில் நியாயமான கட்டணங்கள இருக்கவேண்டமென்று ஈரோட்டில் 50 பேரைச் சேர்த்து ஒரு ஸ்கேன் மையத்தைத் தொடங்கினார். சந்தையில் எவ்வளவு கட்டணமோ அதில் பாதிதான் அங்கே வசூலிக்கபட்டது. 100 பேரைச் சேர்த்து டயாலிசிஸ் மருத்துவமனை ஒன்றையும் அவ்வாறே தொடங்கினார். அத்துடன் சுற்றுச்சூழல், கல்வி, மற்றும் சமூகவளர்ச்சி பணிகளில் ஈடுபட்டார். ஈரோட்டில் உள்ள மெட்ரிகுலேசன் மேனிலைப்பள்ளியின் தலைவராகவும், கலை அறிவியல் கல்லூரியின் நிறுவன உறுப்பினராகவும் இருந்தார்.
# வெ. ஜீவானந்தம்

## எழுத்துப் பணிகள்

இவர் 12 புத்தகங்களைப் பதிப்பித்துள்ளார். சுற்றுச்சூழல், மருத்துவம் தொடர்பான கட்டுரைகளை இதழ்களில் எழுதியுள்ளார். பிரித்தானியர் ஆட்சிக் காலத்தில் எழுதப்பட்ட உதகையின் வரலாற்றை தமிழாக்கம் செய்தார். காந்தியின் *இந்திய சுயராஞ்சியம்* நூலை மொழியாக்கம் செய்தார். திப்பு சுல்தானின் வாழ்க்கை வரலாற்று நூலை எழுதியுள்ளார். ஜே. சி. குமரப்பாவின் கட்டுரைகளை *தாய்மைப் பொருளாதாரம்* என்ற பெயரில் மொழிபெயர்த்தார். யூ. ஆர். அனந்தமூர்த்தி, ரெமிலா தப்பார் ஆகியோரின் எழுத்துக்களையும் இவர் மொழிபெயர்த்துள்ளார்.
# வெ. ஜீவானந்தம்

## எழுத்துதிய நூல்கள்

- மருத்துவம் நலமா
- இந்துத்துவாவா இந்திய சுயராஜ்சியமா
- கையா:பூமிதாயின் மரண சாசணம்
- இளையோர்க்கான இந்திய தொன்மக் கதைகள்
- இலம் நமது ஒரே வீடு: அதை காப்பது நம் கடமை
- திப்புவின் வாள்
- நிலமென்னும் நல்லலாள் நகும்
- பூமிக்கான பிராத்தனை
- அவரை வாசு என்றே அழைக்கலாம்
- தாய்மைப் பொருளாதாரம் ( ஜே. சி. குமரப்பாவின் கட்டுரைகளின் தமிழாக்கம் )
- இயற்கைக்குத் திரும்பும் பாதை
- மறக்கப்பட்ட தீர்க்கதரிசி: ஜே. சி. குமரப்பா
- இந்திய சுயராஜ்சியம் (காந்தி எழுதிய நூலின் தமிழாக்கம்)
- பறவைக்கு கூடுண்டு அனைவருக்கும் வீடு
- கண்ணையா குமார் பீகாரிலிருந்து திகார் வரை
- அற்றைக் கனவின் இற்றை ஓசை
- ஊட்டி ஒதகமந்துவாக இருந்த காலங்கள்
# வெ. ஜீவானந்தம்

## வகித்த பதவிகள்

- பவானி ஆறு மாசுபடுவதைத் தடுக்கும் கூட்டமைப்பின் துணைத்தலைவர்.
- நீதிபதி பகவதி சுற்றுச்சூழல் மேம்பாட்டுக் கழகத்தின் உறுப்பினர்.
- மேற்கு தொடர்ச்சி மலையைக் காப்பதற்காக, 40 கல்லூரிகளில் துவக்கப்பட்ட இயக்கத்தின் அமைப்பாளர்.
- தமிழ்நாடு பழங்குடியினர் அமைப்பின் ஆலோசகர்.
# ரிக்சா மாமா

**ரிக்சா மாமா**, 1992 இல் பி. வாசுவின் இயக்கத்தில் வெளிவந்த தமிழ்த் திரைப்படமாகும். இத்திரைப்படத்தில் சத்யராஜ், கௌதமி, குஷ்பூ மற்றும் சிறீதேவி விஜயகுமார் ஆகியோர் நடித்திருந்தனர். இத்திரைப்படம் 100 நாட்கள் திரையிடப்பட்டது.
# ரிக்சா மாமா

## நடிகர்கள்

- சத்யராஜ்
- கௌதமி
- குஷ்பூ
- சிறீதேவி விஜயகுமார்
# வார்ப்புரு:பி. வாசு

<noinclude>  
</noinclude>
<!--
|group2 = கன்னட திரைப்படங்கள்
|list2 =
- *Guri* (1983)
- *Kathanayaka* (1985)
- *Jayasimha* (1987)
- *Jeevana Jyothi* (1987)
- *Daada* (1988)
- *Hrudayavantha* (2003)
- *Apthamithra* (2005)
- *Aptharakshaka* (2010)
- *Arakshaka* (2012)
- *Drishya* (2014)  
|group3 = தெலுங்கு திரைப்படங்கள்
|list3 =
- *Prudhvi Narayana* (2003)
- *Maharadhi* (2007)
- *Kathanayakudu* (2008)
- *Nagavalli* (2010)  
|group4 = இந்தி திரைப்படங்கள்
|list4 =
- *Hogi Pyaar Ki Jeet* (1999) --!>
# ஓம்படைக்கிளவி (கல்வெட்டு)

**ஓம்படைக்கிளவி** என்பது கல்வெட்டியலில், கல்வெட்டு அமைப்பின் ஒரு பகுதியைக் குறிக்கும். இதை "முடிவுச் சொல்" எனவும் அழைப்பதுண்டு. கல்வெட்டின் உள்ளடக்கம் பொதுவாக மூன்று அல்லது நான்கு பகுதிகளாகப் பிரிக்கப்படுவதுண்டு. இவற்றில் இறுதிப் பகுதியின் ஒரு பகுதியே "ஓம்படைக்கிளவி" ஆகும்.
# ஓம்படைக்கிளவி (கல்வெட்டு)

## பெயர்

*ஓம்படைக்கிளவி* என்பது *ஓம்படை*, *கிளவி* என்னும் இரண்டு சொற்களின் சேர்க்கையால் உருவானது. *ஓம்படை* என்பது பாதுகாப்பு என்னும் பொருள் கொண்டது. *கிளவி* என்பது சொல்லைக் குறிக்கும். எனவே *ஓம்படைக்கிளவி* என்பது பாதுகாப்பின் பொருட்டுச் சொல்லப்படும் சொல்லைக் குறிக்கும். பழந்தமிழ் அகப்பொருள் இலக்கியத்தில், "தலைவியைப் பாதுகாத்துக்கொள்ளெனத் தலைவற்குத் தோழிகூறுங் கூற்று" ஓம்படைக்கிளவி எனப்பட்டது.
# ஓம்படைக்கிளவி (கல்வெட்டு)

## கல்வெட்டில் ஓம்படைக்கிளவி

கல்வெட்டுக்களில் ஓம்படைக்கிளவியின் கூற்றுக்களில், கல்வெட்டில் கூறப்படும் தானங்களின் பாதுகாப்புக்கு யார் பொறுப்பு, இத்தானத்தைப் பாதுகாப்பதனால் ஏற்படும் நன்மைகள், அவ்வாறு செய்யாமல் விடுவதனால் அல்லது அத்தானத்துக்குக் இடையூறு செய்வதனால் ஏற்படக்கூடிய விளைவுகள் போன்ற விபரங்கள் இடம்பெறும். இவ்வாறான விளைவுகள் அவ்வாறு குந்தகம் செய்வோருக்கு அச்சத்தையோ, அவமானத்தையோ ஏற்படுத்தும் வகையில் அமைவது உண்டு.
# ஓம்படைக்கிளவி (கல்வெட்டு)

## எடுத்துக்காட்டுகள்

வழங்கப்பட்ட தானங்களின் பயன்கள் நீண்டகாலம் நிலைத்திருக்க வேண்டும் என்பதைக் குறித்துக் காட்டும் பொருட்டு,
- "கல்லும் காவேரியும் உள்ளமட்டும்"
- "புல்லும் பூமியும் உள்ள மட்டும்"
- "ஆத்துமணலும் ஆவாரம்பூவும் உள்ளமட்டும்"
- சந்திரனும் சூரியனும் உள்ள மட்டும்"
போன்ற கூற்றுக்களை ஓம்படைக்கிளவியில் அமைப்பது உண்டு.  
தானத்தைப் பாதுகாப்பதினால் ஏற்படக்கூடிய நன்மையாக, அத்தகையோருக்கு மதிப்பு அளிக்கும் வகையில், "உங்கள் பாதங்கள் என்னுடைய தலைமேல்" போன்ற பொருளுடைய கூற்றுக்கள் ஓம்படைக்கிளவியில் இடம்பெறுவது உண்டு. பின்வருவன சில எடுத்துக்காட்டுகள்:
- "அறம் ஓம்படைகளை காத்தார் செய்தார் பாதம் திறம்பாமல் சென்னிமேல் வைத்து"
- "பன்மாஹேஷ்வர ரக்ஷை"
- "இத்தன்மம் ரக்ஷிப்பார் ஸ்ரீ பாதம் என்றலை மேலன"
- "ரக்ஷித்தாரடி என் தலைமேலின"  
தர்மத்தைப் பாதுகாக்காமல் விடுபவன் அல்லது அதற்கு இடையூறு செய்பவர்கள் பெரும் பாவங்களைப் புரிந்ததற்கு ஈடான விளைவுகளைப் பெறவேண்டியிருக்கும் என்பதை,
- "கங்கைக் கரையில் காராம்பசுவையும் மதாபிதாவையும் குருவையும் கொன்ற பாவத்திற் போகக் கடவார்"
- "கங்கைக் கரையில் காராம்பசுவைக் கொன்ற பாவம் போகக் கடவார்"
- "இது இறக்குவான் ஏழான் நரகத்துக் கீழான் நரகம் போவான்"
- "இது மாறுவான் பிரம்மஹத்தி தோசம் கொள்வான்"
என்றவாறு அச்சத்தை ஏற்படுத்தும் வகையிலும், சபிக்கும் பாணியிலும் கூற்றுக்கள் அமைவது உண்டு.
# ஜூலியோ குளாடிய மரபு

**ஜூலியோ குளாடிய மரபு** (*Julio-Claudian dynasty*) அல்லது **ஜூலியோ குளோடிய வம்சம்** என்பது உரோமப் பேரரசின் முதல் ஐந்து பேரரசர்களை அல்லது அவர்களது குடும்பத்தைக் குறிக்கிறது. அவர்கள் - அகஸ்ட்டஸ், டைபீரியஸ், கலிகூலா, குளோடியசு மற்றும் நீரோ. முதலாம் நூற்றாண்டின் பிற்பகுதியில் உரோமைப் பேரரசு தோற்றுவிக்கப்பட்டதிலிருந்து கி.பி.68 வரை அவர்கள் ஆட்சி புரிந்தனர். இந்த மரபைத் தோற்றுவித்தவர் முதல் உரோமைப் பேரரசரான அகஸ்ட்டஸ். இறுதிப் பேரரசர் நீரோவின் தற்கொலையுடன் இந்த மரபின் ஆட்சி முடிவுக்கு வந்தது.  
ஜூலியோ குளாடிய மரபைச் சேர்ந்த எந்த பேரரசருக்குப் பின்னரும் அவரது மகன் பேரரசராக வில்லை. பண்டைய உரோம வரலாற்றாளர்களான டேசிட்டசும் சியூட்டேனியசும், ஜூலியோ குளாடியப் பேரரசர்களை நல்லவிதமாகக் குறிப்பிடவில்லை. உரோம செனேட் அவை மேட்டுக்குடியினரின் கோணத்திலேயே அவர்கள் இருவரும் பேரரசர்களை சித்தரிக்கின்றனர். உரோமக் குடியரசை முடிவுக்கு கொண்டு வந்து, உரோமப் பேரரசை உருவாக்கி வளர்த்தது இம்மரபு தான் என்பதாலும், பேரரசர்களின் சர்ச்சைக்குரிய நடவடிக்கைகள் தங்கள் வரலாற்று நூல்களுக்குப் பரபரப்பு சேர்க்கும் என்பதாலும் இவ்வாறான சித்தரிப்பைச் செய்திருக்கின்றனர்.  
எடுத்துக்காட்டாக, டேசிட்டசின் பின்வரும் பத்தியினைக் கொள்ளலாம்:  
:*பழைய உரோம மக்களின் [குடியரசின்] வெற்றிகளும் தோல்விகளும் புகழ்பெற்ற வரலாற்றாளர்களால் ஆவணப்படுத்தப்பட்டுள்ளன. அது போலவே அகஸ்டசின் காலத்தைப் பதிவு செய்ய முன் வந்த ஆளுமைகளுக்கு பஞ்சமில்லை. ஆனால் [பேரரசில்] பெருகிப் போன துதிபாடல் தன்மையால் அவர்கள் [உண்மையை எழுதினால் தங்களுக்கு ஏதேனும் நிகழ்ந்து விடுமோ] என்று அஞ்சி விலகிக் கொண்டனர். டைபீரியஸ், கையஸ், குளாடியஸ், நிரோ ஆகியோரது வரலாறுகள் அவர்கள் ஆட்சியிலிருந்த வரை பயத்தின் அடிப்படையில் எழுதப்பட்டன. அவர்கள் இறந்தபின்னால் [அவர்கள் மீதிருந்த] வெறுப்பின் அடிப்படையில் எழுதப்பட்டன. *
# ஜூலியோ குளாடிய மரபு

## மரபின் காலக்கோடு

<timeline>
ImageSize = width:800 height:60
PlotArea = top: 0 width:790 :10 bottom:20  
Colors =
id:pink value:rgb(0.7,0.7,1) # light pink id:pink value:rgb(1,0.7,0.7) # light pink id:green value:rgb(0.7,1,0.7) # light green
id:blue value:rgb(1,1,0.7) # light blue
id:black value:rgb(0.7,1,1) # light black id:black value:rgb(1,0.7,1) # light black id:grey value:gray(0.8) # grey  
Period = from:-27 till:68
TimeAxis = orientation:horizontal
ScaleMajor = unit:year increment:5 start:-25
ScaleMinor = unit:year increment:1 start:-27  
BarData=
bar:barre1  
PlotData=
align: textcolor:black fontsize:8 mark:(line,black) shift:(0,0)
bar:barre1
from: -27 till: 14 color:pink text:அகஸ்ட்டஸ்
from: 14 till: 37 color:red text:டைபீரியஸ்
from: 37 till: 41 color:yellow text:கலிகூலா
from: 41 till: 54 color:black text:குளாடியஸ்
from: 54 till: 68 color:white text:நீரோ  
</timeline>
1. அகஸ்ட்டஸ் (27 BC–14 AD)
1. டைபீரியஸ் (14–37)
1. கலிகூலா (37–41)
1. குளாடியஸ் (41–54)
1. நீரோ (54–68)
# வார்ப்புரு:ஜூலியோ குளாடிய மரபு

****காலக்கோடு****  
| அகஸ்ட்டஸ் | 27 BC &ndash; 14 AD |  |
| --- | --- | --- |
| டைபீரியஸ் | 14–37 AD |  |
| காலிகுலா | 37–41 AD |  |
| குளாடியஸ் | 41–54 AD |  |
| நீரோ | 54–68 AD |  |
| **அரசு மாற்றம்** |  |  |
| *முன் இருந்தது*
உரோமக் குடியரசு | *பின் இருந்தது*
நான்கு பேரரசர்களின் ஆண்டு | } |
# வேலை கிடைச்சுடுச்சு

**வேலை கிடைச்சுடுச்சு** (*Velai Kidaichuduchu*) 1990 ஆம் ஆண்டு ஆகத்து மாதம் 15 ஆம் தேதியன்று வெளிவந்த தமிழ்த் திரைப்படமாகும். இத்திரைப்படத்தினை பி. வாசு இயக்கியிருந்தார். இத்திரைப்படத்தில் சத்யராஜ், கௌதமி ஆகியோர் முக்கிய கதாப்பாத்திரங்களில் நடித்திருந்தனர்.  
அம்சலேகாவின் இசையமைப்பில் கவிஞர் வாலி பாடல்களை எழுதியிருந்தார்.
# வேலை கிடைச்சுடுச்சு

## நடிகர்கள்

- சத்யராஜ் - பழனிசாமி
- கௌதமி
- விஜயகுமார்
- சுமித்ரா (நடிகை)
- சரத்குமார் புருசோத்தமன்
- ஆனந்த் ராஜ் (நடிகர்)
- கவுண்டமணி
- பிரியா (நடிகை)
- ராக்கி
- மோகன் வி நடராஜன்
# ஜம்மலமடுகு சட்டமன்றத் தொகுதி

**ஜம்மலமடுகு சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதியாகும். இந்த தொகுதியின் எண் 250 ஆகும். இது கடப்பா மாவட்டத்தில் உள்ள 10 தொகுதிகளில் ஒன்று. இது கடப்பா மக்களவைத் தொகுதிக்கு உட்பட்டது.
# ஜம்மலமடுகு சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் பெத்தமுடியம், மைலவரம், கொண்டாபுரம், முத்தனூர், எர்ரகுண்டலா ஆகிய மண்டலங்கள் உள்ளன.
# எத்திலிடீன் டை அசிட்டேட்டு

**எத்திலிடின் ஈரசிட்டேட்டு** (*ethylidene diacetate*, **எத்திலிடின் டைஅசிட்டேட்டு**) என்பது (CH<sub>3</sub>CO<sub>2</sub>)<sub>2</sub>CHCH<sub>3</sub> என்ற மூலக்கூறு வாய்பாடு கொண்ட ஒரு கரிமச் சேர்மமாகும். நிறமற்ற திடப்பொருளான இக்கரிமச் சேர்மம் ஒருகாலத்தில் வினைல் அசிட்டேட்டு தயாரிப்பதற்கான முன்னோடியாக இருந்தது.
# எத்திலிடீன் டை அசிட்டேட்டு

## தயாரிப்பு

வினைவேக மாற்றியான பெரிக் குளோரைடு முன்னிலையில் அசிட்டால்டிகைடும் அசிட்டிக் நீரிலியும் வினை புரிவதால் எத்திலிடின் டைஅசிட்டேட்டு உருவாகிறது. தொழில் முறையில் அதிகப்படியான தயாரிப்பு முறை இதுவேயாகும்  
:CH<sub>3</sub>CHO + (CH<sub>3</sub>CO)<sub>2</sub>O → (CH<sub>3</sub>CO<sub>2</sub>)<sub>2</sub>CHCH<sub>3</sub>  
வெப்பச் சிதைவின் மூலமாக இதை அதனுடைய ஒருமம் ஆன வினைல் அசிட்டேட்டாக மாற்றிக் கொள்ள இயலும்.  
:(CH<sub>3</sub>CO<sub>2</sub>)<sub>2</sub>CHCH<sub>2</sub> → CH<sub>3</sub>CO<sub>2</sub>CHCH<sub>2</sub> + CH<sub>3</sub>CO<sub>2</sub>H
# அசிட்டைல் அயோடைடு

**அசிட்டைல் அயோடைடு** (*Acetyl Iodide*) என்பது CH<sub>3</sub>C(O)I என்ற வாய்பாடு கொண்ட ஒரு கரிம அயோடின் சேர்மமாகும். நிறமற்ற நீர்மமாக இது காணப்படுகிறது. முன்பெல்லாம இதை அசிட்டிக் அமிலத்தில் இருந்து தயாரித்தார்கள். தொடர்புடைய அசிட்டைல் புரோமைடு மற்றும் அசிட்டைல் குளோரைடு சேர்மங்கள் ஆய்வகத்தில் எப்போதாவது பயன்படுத்தப்பட்டாலும் அசிட்டைல் அயோடைடு உற்பத்தி செய்யப்படுகிறது. நிலையாக இல்லாவிட்டாலும் குறைந்த பட்சம் மற்ற எந்த அமில ஆலைடையும் விட அதிகளவில் இது உற்பத்தி செய்யப்படுகிறது. . அதிலும் குறிப்பாக காட்டிவா மான்சாண்டோ செயல்முறையில் மெத்தில் அயோடைடு கார்பனைல் ஏற்றம் செய்யப்பட்டு அசிட்டிக் அமிலம் அசிட்டிக் நீரிலி தயாரிக்கும் போதும் இது இடைநிலைப் பொருளாக கிடைக்கிறது.  
பின்னர், கார்பாக்சி அமிலத்துடன் சேர்த்து அசிட்டைல் அயோடைடை வினைப்படுத்தினால், அசைல் ஆலைடுகள் போல இவ்வலைடுகள் வேதிவினைகளில் ஈடுபடுவதில்லை. இதற்குப் பதிலாக அசிட்டைல் அயோடைடு அல்லது ஐதராக்சைடை கார்பாக்சிலிக் அமிலத்துடன் பரிமாற்றம் செய்து கொள்கிறது.  
:CH<sub>3</sub>C(O)I + RCO<sub>2</sub>H → CH<sub>3</sub>CO<sub>2</sub>H + RC(O)I
# நாடாளுமன்றம்

மக்களவை]]
**நாடாளுமன்றம்** அல்லது **பாராளுமன்றம்** (*parliament*) என்பது ஒரு நாட்டின் சட்டவாக்க அவை <nowiki/>(சட்டங்களை ஆக்கும் இடம்) ஆகும். பொதுவாக இது மக்களாட்சிக்கான அரசு ஒன்றின் சட்டவாக்க அவையைக் குறிக்கும். ஒரு நாடாளுமன்றம் பொதுவாக பின்வரும் மூன்று வகையான செயற்பாடுகளைக் கொண்டிருக்கும்: பிரதிநிதிகள் அவை, சட்டவாக்கம், மற்றும் நாடாளுமன்றக் கட்டுப்பாடு.
# நாடாளுமன்றம்

## தோற்றம்

சிசிலி நாடாளுமன்றமே உலகின் மிகப் பழமையான நாடாளுமன்றம் எனக் கருதப்படுகிறது. ஐசுலாந்து பரோயே ஆகியவற்றின் நாடாளுமன்றங்களும் மிகப் பழமையானவை, ஆனாலும் இவற்றுக்கு முடிவெடுக்கும் அதிகாரங்கள் இருக்கவில்லை.
# நாடாளுமன்றம்

## நாடாளுமன்ற அரசாங்கம்

நாடாளுமன்றங்கள் என அழைக்கப்படும் சட்டவாக்க அவைகள் பொதுவாக அரசு ஒன்றின் நாடாளுமன்ற முறையின் கீழ் நடத்தப்படுகின்றன. இங்கு அரசியலமைப்பின் படி, செயலாட்சியரே நாடாளுமன்றத்திற்கு பதில் கூறக் கடப்பாடுடையவர்கள். நாடாளுமன்றங்கள் பொதுவாக ஈரவை அல்லது ஓரவை முறைமைகளைக் கொண்ட அவைகளைக் கொண்டுள்ளன. ஆனாலும் மூவவை முறை போன்ற சில சிக்கலான முறைமைகளும் இருந்துள்ளன.  
நாடாளுமன்றத்தின் கீழவையின் பெரும்பான்மைக் கட்சியின் தலைவராக இருப்பவரே பொதுவாக நாட்டின் பிரதமராகத் தேர்ந்தெடுக்கப்படுவார். அவையின் நம்பிக்கையை அவர் பெற்றிருக்க வேண்டும். கீழவையின் உறுப்பினர்கள் பிரதமரில் கொண்டுள்ள நம்பிக்கை குறைந்தால், அவர்கள் பிரதமருக்கு எதிராக நம்பிக்கையில்லாத் தீர்மானம் கொண்டு வந்து அதனை நிறைவேற்றி, அவரைப் பதவியில் இருந்து நீக்க முடியும்.
# விக்கிப்பீடியா:உங்களுக்குத் தெரியுமா/நவம்பர் 19, 2014

- வாரணாசியில் கங்கை ஆற்றின் கரையில் நாள்தோறும் கங்கை ஆற்றுக்கு **ஆரத்தி வழிபாடு** (படம்) நடத்தப்படுகிறது.
- **வெறுங்கல்லறை** என்பது உடலை அடக்கம் செய்யாது, ஒருவர் அல்லது ஒரு குழுவினரின் ஞாபகக்குறியாகக் கட்டப்பட்ட கல்லறை ஆகும்.
- சிறைகளின் நிலையை மேம்படுத்தப் பாடுப்பட்ட **எலிசபெத் ஃபிரை** “சிறைகளின் தேவதை” என்றழைக்கப்பட்டார்.
- சதுரங்கத் திறப்புக்களில் ஒரு ஆட்டக்காரர், தனக்கு ஒரு சாதகமான நிலையை கொண்டுவரும் என்ற நம்பிக்கையில் தனது காய் ஒன்றைப் பலியிடுதல் **பலியாட்டம்** எனப்படும்.
- கல்வெட்டுகளின் இறுதிப் பகுதியின் ஒரு பிரிவு **ஓம்படைக்கிளவி** என்றழைக்கப்படுகிறது.
# வெர்ட்சு வினை

**வெர்ட்சு வினை** அல்லது **வூர்ட்சு வினை** (*Wurtz reaction*) என்பது வினையின் கண்டுபிடிப்பாளரான சார்லசு –அடோல்ப் வெர்ட்சு பெயரிலேயே பெயரிடப்பட்ட ஒரு வேதி வினையாகும். இரண்டு ஆல்கைல் ஆலைடுகள் சோடியம் உலோகத்துடன் வினை புரிந்து ஒரு புதிய ஆல்கேன் உருவாகும் வினையே வெர்ட்சு பிணைப்பு வினை எனப்படுகிறது. கரிம வேதியியல், கரிம உலோக வேதியியல் மற்றும் சமீப காலமாக கனிம வேதியியலின் பிரதான பலபடிகள் குழு ஆகிய பிரிவுகளில் இவ்வினை பிணைப்பு வினை என்று அழைக்கப்படுகிறது.  
:2R–X + 2Na → R–R + 2Na<sup>+</sup>X<sup>−</sup>  
வெள்ளி, துத்தநாகம், இரும்பு, செயல்படுத்தப்பட்ட தாமிரம், இண்டியம் மற்றும் மாங்கனீசும் தாமிரக் குளோரைடும் சேர்ந்த கலவை போன்ற மற்ற உலோகங்களும் கூட வெர்ட்சு பிணைப்பு வினையில் உபயோகப்படுத்தப்பட்டன. ஆல்கைல் ஆலைடுகளுடன் தொடர்புடைய அரைல் ஆலைடுகள் ஈடுபடும் இதேவகை வினைகள் வெர்ட்சு பிட்டிக் வினை என்று அழைக்கப்படுகிறது. இவ்வினை நிகழ்வின் போது தனி உறுப்பு உருவாதல் மற்றும் அதைத் தொடர்ந்த விகிதச்சமமாதலின்மையாலும் நடைபெற்று ஆல்கீன்கள் கிடைக்கின்றன.
# வெர்ட்சு வினை

## வினை வழிமுறை

இந்த எதிர் வினையில் ஆலசன் – உலோகம் பரிமாற்றம் தனி உறுப்பு வகை R• பங்கேற்புடன் நிகழ்கிறது. ( இதே வகை வினை கிரிக்னார்டு கரணி உருவாதலின் போதும் கருநாட்டப் பதிலீட்டு வினையின் போதும் நிகழ்கிறது.)  
உலோகத்திலிருந்து ஒரு எலக்ட்ரான் ஆலசனுக்கு மாற்றப்பட்டு ஒரு உலோக ஆலைடும் ஆல்கைல் உறுப்பும் உருவாகின்றன.  
:R–X + M → R• + M<sup>+</sup>X<sup>−</sup>  
ஆல்கைல் உறுப்பு பின்னர் மற்றொரு உலோக அணுவிலிருந்து ஒரு எலக்ட்ரானை பெற்றுக்கொண்டு ஆல்கைல் எதிர்மின்னியாகவும் உலோகம் நேர் மின்னியாகவும் மாறுகிறது. இந்த இடைநிலை பல்வேறு வினைகளில் தனிமைப் படுத்தப்படுகிறது.  
:R• + M → R<sup>−</sup>M<sup>+</sup>  
ஆல்கைல் எதிமின்னியின் கருநாட்டக் கார்பன் பின்னர் ஆலைடுகளை SN2 எதிர்வினையின் மூலம் இடம் மாற்றி கார்பன் – கார்பன் சகவலுப் பிணைப்பு உருவாகிறது.  
:R<sup>−</sup>M<sup>+</sup> + R–X → R–R + M<sup>+</sup>X<sup>−</sup>
# வெர்ட்சு வினை

## எடுத்துக்காட்டுகளும் நிபந்தனைகளும்

தூளாக்கப்பட்ட சோடியத்துடன் மெத்தில் அயோடைடு அல்லது எத்தில் குளோரைடு நீரற்ற ஈதரில் புரியும் வினை இதற்கு சிறந்த எடுத்துக்காட்டாகும். இவ்வினையில் இரண்டு மடங்கு அதிகமான எண்ணிக்கையில் கார்பன் அணுக்களைக் கொண்ட ஒரு ஆல்கேன் உருவாகிறது. அதாவது, மெத்தில் அயோடைடு ஈத்தேனையும் எத்தில் குளோரைடு n பியூட்டேனையும் தருகின்றன.  
:CH<sub>3</sub>-Cl + 2Na + Cl-CH<sub>3</sub> → CH<sub>3</sub>-CH<sub>3</sub> + 2NaCl  
இவ்வினையில் கரைப்பானாக இருக்கும் ஈதர் கண்டிப்பாக நீரற்றதாக இருக்க வேண்டும். ஏனெனில், ஆல்கைல் எதிர்மின்னிகள் காரத்தன்மையுடன் உள்ளன. (ஆல்கைல் புரோட்டானின் காடித்தன்மை எண் 48-50 ) எனவே இவை உடனடியாக புரோட்டானை இழந்து ஐதராக்சைடு அயனியாகி ஆல்கேன்களைக் கொடுக்கின்றன. மற்றும் விரும்புகின்ற விளைபொருளின் உற்பத்தியைக் குறைக்கின்றன.  
இச்செயல்முறையில் காணப்படும் பல்வேறு குறைபாடுகள் காரணமாக இந்த எதிர்வினை மிகவும் அபூர்வமாக பயன்படுத்தப்படுகிறது. குறிப்பாக ஆல்கேன்களை கச்சா எண்ணெய், கொழுப்பு அமிலங்கள் போன்ற பல்வேறு வகையான இயற்கை ஆதாரங்களில் இருந்து தயாரிக்க இயலும். இருந்தாலும் வெர்ட்சு பிணைப்பு எதிவிணை சிறிய மூன்றணு வளையங்களை மூடுவதில் பெரும்பங்கு வகிக்கின்றன. பைசைக்ளோ பியூட்டேன் இச்செயல்முறையிலேயே 1 புரோமோ 3 குளோரோ சைக்ளோ பியூட்டேன் உடன் சோடியத்தை வினைபுரியவைத்து பெறப்படுகிறது. இங்கு 95 சதவீத விளைபொருள் கிடைக்கிறது.
# வெர்ட்சு வினை

## எல்லைகள்

வெர்ட்சு வினை சமச்சீரான ஆல்கேகளை தொகுப்பதற்கு மட்டுமே பயன்படுகிறது. ஒருவேளை இரண்டு வெவ்வேறு ஆல்கைல் ஆலைடுகளை வினைபடு பொருட்களாக எடுத்துக் கொண்டால் விளைபொருட்கள் ஆல்கேன்களின் கலவையாக இருக்கிறது. இவற்றின் கொதி நிலைகளுக்கிடையே உள்ள வேறுபாடு குறைவாக இருப்பதால் காய்ச்சி வடித்தல் போன்ற முறையிலும் பிரித்தெடுக்க இயலுவதில்லை. மேலும் இவ்வினையில் தனி உறுப்பு வகைகள் பங்கேற்பதால் பக்க வினைகள் நிகழ்ந்து ஆல்கீன்கள் உருவாகின்றன. ஆலசன்கள் இணைக்கப்பட்ட கார்பன் அணுக்களில் பெரிய ஆல்கைல் ஆலைடுகள் எனில் இத்தகைய பக்க வினைகள் முக்கியத்துவம் பெறுகின்றன.
# நெறிமம் (கணிதம்)

கணிதத்தில், **நெறிமம்** (*norm*) என்பது, திசையன் வெளியிலமையும் சுழி திசையன் தவிர ஏனைய திசையன் ஒவ்வொன்றோடும் ஒரு நேர்மதிப்புடைய நீளம் அல்லது அளவினை இணைக்கும் சார்பாகும் (சுழி திசையனின் நீளம் சுழியாகும்). **அரைநெறிமம்** (*seminorm*), சுழி திசையனோடு சேர்த்துச், சுழியற்ற திசையன்களையும் சுழிநீளத்தோடு இணைக்கும்.  
ஒரு திசையன் வெளியில் நெறிமம் வரையறுக்கப்பட்டிருந்தால், அத் திசையன் வெளியானது நெறிமப்படுத்தப்பட்டத் திசையன் வெளி எனப்படும். அதேபோல அரைநெறிமம் வரையறுக்கப்பட்டுள்ள திசையன் வெளியானது அரைநெறிமப்படுத்தப்பட்டத் திசையன் வெளி எனப்படும். ஒரு திசையன்வெளியில் ஒன்றுக்கு மேற்பட்ட நெறிமங்கள் வரையறுக்கப்படலாம்.
# நெறிமம் (கணிதம்)

## வரையறை

*F* என்ற சிக்கலெண்கள் உட்களத்தின் மீதான திசையன் வெளி *V* இல் வரையறுக்கப்படும் நெறிமம், பின்வரும் பண்புகளையுடைய சார்பு ஆகும்.  
<math>\forall</math> *a* ∈ *F* மற்றும் <math>\forall</math> **u**, **v** ∈ *V*,
1. *p*(*a***v**) = |*a*| *p*(**v**),
1. *p*(**u** + **v**) ≤ *p*(**u**) + *p*(**v**) (முக்கோணச் சமனிலி)
1. *p*(**v**) = 0 எனில், **v** ஒரு சுழி திசையன்  
முதல் பண்பின்படி,
:*p*(**0**) = 0 மற்றும் *p*(**-v**) = *p*(**v**)
எனவே இரண்டாவது பண்பான முக்கோணச் சமனிலிப்படி,
: <math> p(\mathbf v + \mathbf (-v)) \le p(\mathbf v) + p (\mathbf -v)
= p(\mathbf v) + p(\mathbf v) = 2 p(\mathbf v) </math>  
: <math> p(\mathbf v + \mathbf (-v)) = p(\mathbf 0) = 0 </math> எனவே,  
: <math> p(\mathbf v) \ge 0, </math> அதாவது நெறிமம் நேர்மதிப்புடையது.  
முதலிரு பண்புகள் மட்டும்கொண்ட நெறிமம், அரைநெறிமம் ஆகும்.  
திசையன் வெளி *V* இல் வரையறுக்கப்பட்ட நெறிமங்கள் (அல்லது அரைநெறிமங்கள்) *p* , *q* இரண்டும் சமான நெறிமங்களாக இருக்க வேண்டுமானால், *V* இல் உள்ள அனைத்து திசையன்கள் **v** க்கும்:  
: என்பதை நிறைவு செய்யும் இரு மாறிலிகள் *c* , *C* என்ற இருக்க வேண்டும்.
# நெறிமம் (கணிதம்)

## குறியீடு

என்பது திசையன் வெளி *V* இல் வரையறுக்கப்படும் நெறிமம்; மேலும் **v** ∈ *V* எனில், அந் நெறிமத்தின் குறியீடு:  
: &#x2016;**v**&#x2016; = *p*(**v**).  
யூக்ளிடிய தளத்தில் திசையன் **v** இன் நீளத்தின் குறியீடு: |**v**|
# நெறிமம் (கணிதம்)

## எடுத்துக்காட்டுகள்

- அனைத்து நெறிமங்களும் அரைநெறிமங்கள் ஆகும்.
- *p* ஒரு *எளிய அரைநெறிமம்* எனில் *p*(**x**) = 0 <math>\forall \mathbf x \in V </math>
# நெறிமம் (கணிதம்)

## எடுத்துக்காட்டுகள்

### தனி-மதிப்பு நெறிமம்

மெய்யெண்கள் அல்லது சிக்கலெண்களாலான ஒருபரிமாண திசையன் வெளியில்,  
:<math>\| x \| = | x |</math>  
என வரையறுக்கப்படும் தனி மதிப்பு ஒரு நெறிமம் ஆகும்.
# நெறிமம் (கணிதம்)

## எடுத்துக்காட்டுகள்

### யூக்ளிடிய நெறிமம்

*n*-பரிமாண யூக்ளிடிய தளம் **R**<sup>*n*</sup> இல் உள்ள ஒரு திசையன் ***x*** = (*x*<sub>1</sub>, *x*<sub>2</sub>, ..., *x*<sub>*n*</sub>) இன் நீளம் (யூக்ளிடிய நெறிமம்) காணும் வாய்ப்பாடு:  
:<math>\|\boldsymbol{x}\| := \sqrt{x_1^2 + \cdots + x_n^2}.</math>  
பித்தகோரசு தேற்றப்படி, இது ஆதிக்கும் புள்ளி x க்கும் இடையேயுள்ள தொலைவினைத் தருகிறது.  
*n*-பரிமாண சிக்கலெண் தளம் **C**<sup>*n*</sup> இல் வரையறுக்கப்படும் நெறிமம்:  
:<math>\|\boldsymbol{z}\| := \sqrt{|z_1|^2 + \cdots + |z_n|^2}= \sqrt{z_1 \bar z_1 + \cdots + z_n \bar z_n}.</math>
# நெறிமம் (கணிதம்)

## எடுத்துக்காட்டுகள்

### யூக்ளிடிய நெறிமம்

#### ஒரு சிக்கலெண்ணின் யூக்ளிடிய நெறிமம்

சிக்கலெண் தளமானது யூக்ளிடிய தளம் **R**<sup>2</sup> ஆகக் கொள்ளப்படுமானால், அச் சிக்கலெண் தளத்திலுள்ள ஒரு சிக்கலெண்ணின் யூக்ளிடிய நெறிமம், அந்த சிக்கலெண்ணின் தனிமதிப்பு (மட்டு மதிப்பு) ஆகும்.  
:**x + *i*y** என்ற சிக்கலெண்ணை யூக்ளிடிய தளத்திலமைந்த ஒரு திசையனாகக் கொள்ளும்போது, அச் சிக்கலெண்ணின் யூக்ளிடிய நெறிமம்:
::<math>\sqrt{x^2 +y^2}</math>  
யூக்ளிடிய நெறிமமானது, *யூக்ளிடிய நீளம்*, *L*<sup>2</sup> தொலைவு*, *ℓ<sup>2</sup> தொலைவு*, *L*<sup>2</sup> நெறிமம்* அல்லது *'ℓ<sup>2</sup> நெறிமம்* எனவும் அழைக்கப்படுகிறது
# பத்வேலு சட்டமன்றத் தொகுதி

**பத்வேலு சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதியாகும். இந்த தொகுதியின் எண் 250 ஆகும். இது கடப்பா மாவட்டத்தில் உள்ள 10 தொகுதிகளில் ஒன்று. இது கடப்பா மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.
# பத்வேலு சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் கலசபாடு, போருமாமிள்ளா, காசி நாயனா, பி. கோடூர். பத்வேலு, கோபவரம், அட்லூர் ஆகிய மண்டலங்கள் உள்ளன.
# ச. வெங்கிடரமணன்

**ச. வெங்கிடரமணன்** (*S. Venkitaramanan*, 28 சனவரி 1931 – 18 நவம்பர் 2023) ரிசர்வ் வங்கி ஆளுநர், நிதித்துறை செயலாளர் எனப் பல பொறுப்புகளை வகித்தவர்.
# ச. வெங்கிடரமணன்

## வாழ்வும் கல்வியும்

இவர் புதுக்கோட்டை மாவட்டம், திருமயத்தில் பிறந்தவர். தந்தை சங்கர நாராயண ஐயர், தாயார் மங்களம். தந்தைக்கு கேரள மாநிலத்தில் ஆசிரியர் பணி. இதனால் இவரது பள்ளி, கல்லூரி படிப்பு கேரளத்திலேயே அமைந்தது. நல்ல மதிப்பெண் பெற்றிருந்தும் குடும்ப வறுமையால், இவரது பொறியியல் கனவு கலைந்தது. கல்லூரி படிப்புக்குப் பின் ஐ. ஏ. எஸ். எழுதி இந்தியாவிலேயே முதல் நபராகத் தேர்வுபெற்றார்.
# ச. வெங்கிடரமணன்

## பணிகள்

மூத்த அரசியல் தலைவர் சி. சுப்பிரமணியம் நிதியமைச்சராக இருந்தபோது அவரது செயலாளராக இருந்து பசுமைப் புரட்சியில் பங்கெடுத்தவர். கருணாநிதி, ராஜிவ்காந்தி ஆகியோருடன் பணியாற்றினார்.
# ச. வெங்கிடரமணன்

## ரிசர்வ் வங்கி ஆளுநராக

1990-1992 ஆம் ஆண்டுகளில் இவர் ரிசர்வ் வங்கி ஆளுநரானார். அப்போது அந்நிய செலாவணி கையிருப்பு கடுமையாகக் குறைந்திருந்தது. ஒரு இக்கட்டான நிலை ஏற்பட்டிருந்தது. இந்த நெருக்கடியில் சிறப்பாகச் செயல்பட்டு நாட்டை மீட்பதில் ஓரளவு வெற்றியும் பெற்றார். பங்குச் சந்தை ஊழலால் வங்கிகளின் செயல்பாடு நிலைகுலைந்து போயிருந்த சூழலில் இவர் எடுத்த நடவடிக்கையால் ஒரு நிலைத்தன்மை ஏற்பட்டது
# யோகான்னசு வான் டெர் வால்சு

**யோகான்னசு வான் டெர் வால்சு** (*Johannes Diderik van der Waals*; 23 நவம்பர் 1837 – 8 மார்ச் 1923) என்பவர் டச்சு கோட்பாட்டுவாத இயற்பியலாளரும், வெப்பவியக்கவியலாளரும், ஆவார். வளிமங்கள் மற்றும் நீர்மங்களின் நிலை சமன்பாடு பற்றிய இவரது ஆய்வுகள் புகழ் பெற்றவையாகும். இவருக்கு 1910 ஆம் ஆண்டிற்கான இயற்பியலுக்கான நோபல் பரிசு வழங்கப்பட்டது.  
இவரது பெயர் முக்கியமாக வளிமங்களின் நடத்தைகளைப் பற்றியும், அவற்றின் திரவ நிலை ஒடுக்கம் பற்றியும் கூறும் வான் டெர் வால்சு நிலைச் சமன்பாட்டில் பயன்படுத்தப்படுகிறது. அத்துடன் நிலையான மூலக்கூறுகளுக்கிடையேயான வான் டெர் வால்ஸ் விசை உடனும், இவ்விசைகளால் கட்டுப்பட்ட சிறிய மூலக்கூற்றுக் கொத்துகள் வான் டெர் வால்சு மூலக்கூறுகளுடனும், வான் டெர் வால்சு ஆரைகளுடனும் சம்பந்தப்பட்டுள்ளது.
# தவமணி ஜெகஜோதிவேல் பாண்டியன்

## விருதுகளும் கெளரவங்களும்

1985-86 மற்றும் 1989-91 ஆகிய ஆண்டுகளில் முறையே தேசிய பல்கலைக்கழக விரிவுரை மற்றும் இந்திய பல்கலைக்கழக மானிய ஆணையத்தின் தேசிய ஆய்வு நிதியினைப் பெற்றார். 1978இல் இந்திய வேளாண் ஆராய்ச்சி நிறுவனத்தின் வேர்ல்ட்ஃபிஷ் இவருக்கு 1991இல் நாகா விருதை வழங்கியது. மூன்று ஆண்டுகளுக்குப் பிறகு, டெல்லியின் பயோசயின்சஸ் சங்கத்தின் 1994 கே.என். பஹ்ல் நினைவு தங்கப் பதக்கத்தைப் பெற்றார். 1985ஆம் ஆண்டு இந்திய அறிவியல் கழக உறுப்பினரானார். இரண்டு ஆண்டுகளுக்குப் பிறகு, இந்திய தேசிய அறிவியல் கழகத்தின் உறுப்பினராகத் தேர்ந்தெடுக்கப்பட்டார் இதனைத் தொடர்ந்து 1992இல் தேசிய வேளாண் அறிவியல் கழகத்தின் உறுப்பினராகத் தேர்ந்தெடுக்கப்பட்டார். 1999ஆம் ஆண்டில், உலக அறிவியல் கழகத்தின் ஆய்வு உதவிப்பெற்றார்.
# தவமணி ஜெகஜோதிவேல் பாண்டியன்

## தேர்ந்தெடுக்கப்பட்ட நூலியல்

### புத்தகங்கள்

-
-
-
-
-
-
-
-
-
# தவமணி ஜெகஜோதிவேல் பாண்டியன்

## தேர்ந்தெடுக்கப்பட்ட நூலியல்

### கட்டுரைகள்

-
-
-
-
-
-
# நரசிங்கம் யோகநரசிங்கப் பெருமாள் கோயில்

**நரசிங்கம் யோகநரசிங்கப் பெருமாள் கோயில்** அல்லது **யோக நரசிம்மர் கோயில்** (*Narasingam Yoga Narasimha Perumal Temple*) என்பது தமிழகத்தின் மதுரையிலிருந்து 12 கி.மீ. தொலைவில் யா.ஒத்தக்கடை கிராமத்தின் அருகே உள்ள நரசிங்கம் எனும் இடத்தில் அமைந்த தொன்மையான குடைவரைக் கோவில்.
# நரசிங்கம் யோகநரசிங்கப் பெருமாள் கோயில்

## அமைவிடம்

கடல் மட்டத்திலிருந்து சுமார் 179 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 9°57'59.5"N, 78°11'20.4"E (அதாவது, 9.966540°N, 78.188997°E) ஆகும்.
# நரசிங்கம் யோகநரசிங்கப் பெருமாள் கோயில்

## தலவரலாறு

ரோமச முனிவர் என்பவர் தனக்கு குழந்தை வரம் வேண்டி யானைமலையிலுள்ள சக்கர தீர்த்ததில் நீராடி யாகம் செய்தார். அப்போது நரசிம்ம பெருமாள் அவதாரத்தில் இருந்ததைப் போல கண்ணுற ஆசை கொண்டார். அதனால் பெருமாள் மீண்டும் உக்கிர நரசிம்மராக தோன்றினார். அவருடைய கோபத்தால் உலகம் வெப்பமயமானது. பின் தேவர்களின் வேண்டுகோளுக்கிணங்கி பிரகலாதனும், மகாலட்சுமியும் நரசிம்மரின் உக்கிரத்தினை தணித்தனர்.
# நரசிங்கம் யோகநரசிங்கப் பெருமாள் கோயில்

## வரலாறு

இக்கோவில் மதுரைப் பாண்டியன் பராந்தக நெடுஞ்சடையன் (பொ.ஊ. 8ஆம் நூற்றாண்டு) காலத்தில் அவரது அமைச்சரான மதுரகவி என்ற மாறன் காரி என்பவர் பொ.ஊ. 770இல் இக்கோயிலை எழுப்ப முற்படார். ஆனால் திருப்பணி முற்றுப் பெறாமல் பாதியிலேயே நின்றது. மாறன்காரிக்குப் பிறகு அமைச்சராக பொறுப்பேற்ற மாறங்காரியின் சகோதரர் மாறன் பொன்னன் இக்கோவிலின் திருப்பணியை நிறைவேற்றி, ஒரு முகமண்டபத்தைக் கட்டியதாக கல்வெட்டுகள் வழியாக அறியவருகிறது.
# நரசிங்கம் யோகநரசிங்கப் பெருமாள் கோயில்

## சிறப்பு

கருவறையிலுள்ள நரசிங்கப் பெருமாளின் பெரிய திருவுருவம் ஆனைமலையின் பாறையைக் குடைந்து அமைக்கப்பட்டதாகும். இக்கோயிலின் மூலவராக யோக நரசிம்மர் மார்பில் மகாலட்சுமியுடன் மேற்கு பார்த்தும், நரசிங்கவல்லிதாயார் தெற்கு பார்த்தும் அமர்ந்துள்ளனர். கோயிலில் ஸ்ரீநரசிங்கவல்லித் தாயாரின் சன்னதி தனியாக உள்ளது. யோக நரசிம்மர் கோயிலின் முகப்பில் அழகான குளம் அமைந்துள்ளது. இது, நரசிம்மர் தலங்களில் மிகப்பெரிய உருவம் உடைய கோயிலாகும். இக்கோயிலை ஒட்டியுள்ள மலையில் சமணர் படுகைகள் அமைந்துள்ளது.
# நரசிங்கம் யோகநரசிங்கப் பெருமாள் கோயில்

## செல்லும் வழி

மதுரை - திருச்சி நெடுஞ்சாலையில், மதுரையிலிருந்து 12 கி.மீ. தொலைவில் யா.ஒத்தக்கடை கிராமத்தின் அருகே உள்ள யானைமலை அடிவாரத்தில் யோக நரசிங்கர் கோயில் அமைந்துள்ளது. இக்கோயிலுக்கு செல்ல மதுரை மாட்டுத்தாவணி பேருந்து நிலையத்திலிருந்து பேருந்து மற்றும் சிற்றுந்து வசதி உள்ளது.
# நரசிங்கம் யோகநரசிங்கப் பெருமாள் கோயில்

## இதனையும் காண்க

- யானைமலை
# தேவேந்திர பத்னாவிசு

**தேவேந்திர கங்காதர பட்னவீஸ்** (*Devendra Gangadhar Fadnavis*, <small>, பிறப்பு 22 சூலை 1970) பாரதிய ஜனதா கட்சியைச் சேர்ந்த மகாராட்டிர அரசியல்வாதி ஆவார். இவர் மஹாராஷ்டிர மாநிலத்தின் முதல்வராக பதவி வகிக்கிறார்..பாரதிய ஜனதா கட்சியின் மகாராட்டிர மாநிலத் தலைவராகவும் நாக்பூர் சட்ட மன்ற உறுப்பினராகவும் உள்ளார். நாக்பூர் நகர மேயராகவும் பணியாற்றி உள்ளார். முன்னாள் மகாராட்டிர முதலமைச்சர் ஆவார். இவர் 30 சூன் 2022 அன்று முதலமைச்சர் ஏக்நாத் சிண்டே தலைமையில் துணை முதலமைச்சராக பதவி ஏற்றார்.  
1990களில் இவரது அரசியல் வாழ்க்கை தொடங்கியது; பாரதிய ஜனதா கட்சியின் இளைஞர் அணியான பாரதிய ஜனதா யுவா மோர்ச்சாவின் மகாராட்டிரக் கிளையில் வார்டுத் தலைவராக துவங்கினார். தமது 21வது அகவையிலேயே நாக்பூர் நகராட்சி மன்றத்தில் உறுப்பினராகத் தேர்ந்தெடுக்கப்பட்டார். 1992இலும் 1997இலும் தொடர்ந்து வெற்றி பெற்றி நகர்மன்ற உறுப்பினராகத் திகழ்ந்தார்.  
1997இல் தமது 27வது அகவையில் நாக்பூர் நகர்மன்றத் தலைவராகத் தேர்ந்தெடுக்கப்பட்டார். மகாராட்டிர சட்டப் பேரவையில் 1999 முதல் நாக்பூரிலிருந்து சட்ட மன்ற உறுப்பினராகத் தேர்ந்தெடுக்கப்பட்டுள்ளார்.
# தேவேந்திர பத்னாவிசு

## இளமை வாழ்க்கை

பத்னாவிசு நாக்பூரில் 1970இல் பிறந்தார். இவரது தந்தை, கங்காதர பத்னாவிசும் நாக்பூரிலிருந்து மகாராட்டிர சட்டமன்றத்தின் மேலவை உறுப்பினராக இருந்தவர் ஆவார். 1987இல் புற்றுநோயால் பத்னாவிசின் தந்தை உயிரிழந்தார். இவரது தாயார் சரிதா பத்னாவிசு அமராவதியின் கலோட்டி குடும்பத்தைச் சேர்ந்தவர். விதர்பா வீட்டுக் கடன் சங்கத்தில் இயக்குநராகப் பணியாற்றினார். தந்தையின் காலடியைப் பின்பற்றி பத்னாவிசு இளம் வயதிலேயே இராட்டிரிய சுயம்சேவாக் சங்கத்தில் இணைந்தார்.  
1986-87இல் தர்மபீத் கல்லூரியிலும் பின்னர் ஐந்தாண்டுகள் நாக்பூர் சட்டக் கல்லூரியிலும் கல்வி பெற்றார். 1986 முதல் 89 வரை அகில பாரத மாணவர் சங்கத்தின் தீவிர செயற்பாட்டாளராக விளங்கினார். பெர்லினின் செருமன் பன்னாட்டு மேம்பாட்டிற்கான நிறுவனத்தில் (D. S. E.) வணிக மேலாண்மையில் பட்டமேற்படிப்பு பட்டமும் திட்ட மேலாண்மையில் பட்டயமும் பெற்றார்.
# தேவேந்திர பத்னாவிசு

## குடும்ப வாழ்க்கை

தேவேந்திர பத்னாவிசு மத்தியதர பழைமைவாத இந்துக் குடும்பத்தில் பிறந்தவர். 2006இல் அரசியல் பின்னணியில்லாத குடும்பத்தின் அம்ருதா இராணடேயை திருமணம் புரிந்தார். அம்ருதா நாக்பூரிலுள்ள ஆக்சிசு வங்கியில் கிளை மேலாளராகப் பணியாற்றி வருகிறார். இருவருக்கும் திவிஜா என்ற மகள் பிறந்தார்.
# தேவேந்திர பத்னாவிசு

## இதனையும் காண்க

- பாரதிய ஜனதா கட்சியின் முதலமைச்சர்கள் பட்டியல்
# கிருசாந்தி குமாரசாமி

**கிருசாந்தி குமாரசாமி** (*Krishanti Kumaraswamy*, 1977 – 7 செப்டம்பர் 1996) இலங்கைத் தமிழ்ப் பெண் ஆவார். இவர் 1996 செப்டம்பர் 7 அன்று ஆறு இலங்கை இராணுவத்தினரால் பாலியல் வன்முறைக்கு உட்படுத்தப்பட்டு, படுகொலை செய்யப்பட்டார்.
# கிருசாந்தி குமாரசாமி

## பின்னணி

கிருசாந்தி குமாரசாமி சுண்டிக்குளி மகளிர் கல்லூரி மாணவி ஆவார். இவர் கல்விப் பொதுத் தராதர சாதாரண தர சோதனையில் ஏழு அதியுயர் பெறுபேறுகளைப் பெற்று உயர்தர வகுப்பில் கல்வி கற்றுக் கொண்டிருந்தார். தாயார் ராசம்மா கல்கத்தா பல்கலைக்கழகத்தில் ஆங்கில இலக்கியத் துறையில் பட்டப்படிப்பை முடித்தவர். யாழ்ப்பாணம் கைதடி முத்துக்குமாரசுவாமி மகா வித்தியாலயத்தின் உப அதிபராகப் பணியாற்றியவர். கொழும்பு விவேகானந்தா மகா வித்தியாலயத்தின் முன்னாள் ஆசிரியை. 38 ஆண்டுகள் ஆசிரியப் பணியை ஆற்றியவர். தந்தை இ. குமாரசாமி சுகாதாரத் திணைக்களத்தில் பணியாற்றியவர், 1984 ஆம் ஆண்டில் இறந்து விட்டார். மூத்த சகோதரி பிரசாந்தி கொழும்பில் படித்துக் கொண்டிருந்தார். தம்பி பிரணவன் பரி. யோவான் கல்லூரி மாணவர் ஆவார். குடும்பத்துடன் கைதடியில் வசித்து வந்தனர்.
# கிருசாந்தி குமாரசாமி

## நிகழ்வு

1996 செப்டம்பர் 7 அன்று சுண்டிக்குளி மகளிர் கல்லூரியில் உயர்தர வேதியியல் பாட சோதனை எழுதிவிட்டு கிரிசாந்தி சைக்கிளில் வீடு திரும்பும் வழியில் காணாமல் போனார். *யாழ்ப்பாணம் உங்களை வரவேற்கிறது* எனும் வரவேற்பு வளைவு உள்ள இடத்தினருகிலுள்ள, கைதடி காவலரணில் முற்பகல் 11:30 மணியளவில் அவர் உயிருடன் காணப்பட்டார். அவர் அங்கு தடுத்து வைக்கப்பட்டிருந்ததை அவ்வழியாகச் சென்றவர்கள் பார்த்து அவரது தாயாருக்குத் தெரிவித்தனர். கிரிசாந்தி நாள்தோறும் பள்ளியிலிருந்து திரும்பும் போது சோதனைச் சாவடியைக் கடப்பது வழக்கம்.  
இதனால் கவலையடைந்த அவரது தாய் ராசம்மா, தம்பி பிரணவன் (வயது 16), குடும்ப நண்பரும் அயலவருமான சிதம்பரம் கிருபாமூர்த்தி (வயது-35, தென்மராட்சி பலநோக்குக் கூட்டுறவுச் சங்க உதவியாளர்) ஆகியோர் கிரிசாந்தியை தேடி சோதனைச் சாவடிக்குச் சென்றனர். அவர்களும் கொல்லப்பட்டனர். பன்னாட்டு மன்னிப்பு அவை அவளுக்காக 1996 செப்டம்பர் 20 அன்று அவசர நடவடிக்கை மேல்முறையீட்டை (UA 222/96) வெளியிட்டது.  
தமிழ்நெட் செய்தியின்படி, 45 நாட்களுக்குப் பின்னர், நான்கு பேரின் உடல்களும் பின்னர் இராணுவ தளத்திற்குள் கண்டெடுக்கப்பட்டன. ராசம்மாவின் சடலத்தின் கழுத்தில் முக்கால் அகலத்தில் கயிறு கட்டப்பட்டிருந்தது. கிருபாகரனின் உடலில் கயிறு இறுக்கப்பட்டிருந்ததால், கிருபாகரனும் அதே முறையில் கழுத்து நெரிக்கப்பட்டுக் கொல்லப்பட்டிருந்தார். கிரிசாந்தியினதும், அவரது தம்பி பிரணவனினதும் உடல்கள் பல துண்டுகளாக வெட்டப்பட்டு, கறுப்பு நிற தாள்களால் சுற்றப்பட்டிருந்தன.  
பின்னர் நடத்தப்பட்ட விசாரணையில், கிரிசாந்தி ஐந்து இராணுவத்தினரால் கடத்தப்பட்டதாகவும், ஆறு பேர் அவரை சோதனைச் சாவடியில் வைத்து குழு பாலியல் வல்லுறவு செய்து கொன்றதாகவும் தெரியவந்தது. இறுதியாக கிரிசாந்தியையும் கொன்று விட்டு நால்வரினதும் உடல்களையும் மூன்று புதைகுழிகளில் புதைத்தனர். போன்ற மனித உரிமை அமைப்புகள், இராணுவத்தினரைக் கைது செய்து விசாரணை நடத்துமாறு இலங்கை அரசாங்கத்திற்கு அழுத்தம் கொடுக்க ஒரு தொடர்ச்சியான பிரச்சாரத்தை ஆரம்பித்தன. பாலியல் பலாத்காரத்தில் நேரடியாக ஈடுபட்ட 6 ராணுவ வீரர்களுக்கு இலங்கை அரசின் நீதிமன்றத்தால் மரண தண்டனை விதிக்கப்பட்டது.  
கிரிசாந்தியின் பாலியல் வல்லுறவு, கொலை தொடர்பான நீதிமன்ற வழக்கில், குற்றம் சாட்டப்பட்டவர்களில் ஒருவர், 15 உடல்களைக் கொண்ட செம்மணிப் புதைகுழிகள் பற்றி அரசுக்குத் தெரிவித்தார்.
# கிருசாந்தி குமாரசாமி

## தொடர்பான நிகழ்வு

தமிழ்நெட் செய்தியின்படி, கிரிசாந்தியின் வழக்கை அம்பலப்படுத்தப் பணியாற்றிய உள்ளூர் ஆர்வலர் ஒருவர் 2007 பிப்ரவரி 1 அன்று அடையாளம் தெரியாதவர்களால் சுட்டுக் கொல்லப்பட்டார்.
# பென்சாயில் குளோரைடு

**பென்சாயில் குளோரைடு** (*Benzoil chloride*) என்னும் கரிமக் குளோரின் சேர்மம் பென்சீன்கார்பனைல் குளோரைடு என்றும் அழைக்கப்படுகிறது. இதனுடைய மூலக்கூறு வாய்பாடு C<sub>6</sub>H<sub>5</sub>COCl ஆகும். நிறமற்ற புகையும் நீர்மமான இது விரும்பத்தகாத நெடியுடையது. பெராக்சைடுகள் தயாரிப்பதற்கு பிரதானமாக இது பயன்பட்டாலும் பொதுவாக சாயங்கள், வாசனைத் திரவியங்கள்,மருந்துகள் மற்றும் பிசின்கள் தயாரிப்பிலும் பயன்படுகின்றது.
# பென்சாயில் குளோரைடு

## தயாரிப்பு

பென்சோ டிரை குளோரைடுடன் தண்ணீர் அல்லது பென்சோயிக் அமிலத்தை பயன்படுத்தி வினைப்படுத்துவதன் மூலமாக பென்சாயில் குளோரைடு தயாரிக்கப்படுகிறது.  
:C<sub>6</sub>H<sub>5</sub>CCl<sub>3</sub> + H<sub>2</sub>O → C<sub>6</sub>H<sub>5</sub>COCl + 2 HCl  
:C<sub>6</sub>H<sub>5</sub>CCl<sub>3</sub> + C<sub>6</sub>H<sub>5</sub>CO<sub>2</sub>H → 2 C<sub>6</sub>H<sub>5</sub>COCl + HCl  
மற்ற அசைல் குளோரைடுகளை அதனுடைய தாய் அமிலம் மற்றும் குளோரினேற்றக் கரணிகளான பாசுபரசு பெண்டா குளோரைடு அல்லது தையோனைல் குளோரைடுகளுடன் வினைப்படுத்தி தயாரிக்கப்படுகின்றன. முதன் முதலில் இது பென்சாயிக் அமிலத்துடன் குளோரினை வினைப்படுத்தியதன் மூலமே தயாரிக்கப்பட்டது.
# பென்சாயில் குளோரைடு

## வேதி வினைகள்

அசைல் குளோரைடுகளுக்கு பென்சாயில் குளோரைடு ஒரு முன்மாதிரியானது ஆகும். ஆல்ககால்கள் மற்றும் அமீன்களுடன் வினைபுரிந்து அவற்றையொத்த எசுதர் மற்றும் அமைடுகளைக் கொடுக்கிறது. அரீன்களுடன் பிரைடல் கிராப்ட்சு அசைலேற்ற வினையில் ஈடுபட்டு பென்சோ பீனோன்களைத் தருகிறது. அதேபோல் தண்ணீருடன் வினைபுரிந்து ஐதரோ குளோரிக் காடி மற்றும் பென்சோயிக் அமிலத்தைத் தருகிறது.  
: C<sub>6</sub>H<sub>5</sub>COCl + H<sub>2</sub>O &rarr; C<sub>6</sub>H<sub>5</sub>CO<sub>2</sub>H + HCl  
பென்சாயில் குளோரைடை ஐதரசன் பெராக்சைடு மற்றும் சோடியம் ஐதராக்சைடுடன் சேர்த்து தொழிற் முறையில் பென்சாயில் பெராக்சைடு: தொகுக்கப்படுகிறது.  
:2 C<sub>6</sub>H<sub>5</sub>COCl + H<sub>2</sub>O<sub>2</sub> + 2 NaOH → (C<sub>6</sub>H<sub>5</sub>CO)<sub>2</sub>O<sub>2</sub> + 2 NaCl + 2 H<sub>2</sub>O
# பென்சாயில் குளோரைடு

## உற்பத்தி

பென்சாயில் குளோரைடைத் தயாரிக்கும் ஒரு மேம்படுத்தப்பட்ட வழிமுறையை இம்பீரியல் வேதியியல் தொழிற்சாலையில் பணிபுரிந்த ஜான் கார்நெட் பெர்சிவல் மற்றும் புரூசு வில்மாட் எண்டர்சன் என்பவர்களால கண்டறியப்பட்டு 29 மார்ச்சு 1932 வெளியீடு US1851832 உரிமையின் கீழ் காப்புரிமை பெற்றுள்ளது.
# Module:File link

-- This module provides a library for formatting file wikilinks.  
local yesno = require('Module:Yesno')
local checkType = require('libraryUtil').checkType  
local p = {}  
function p._main(args)
checkType('_main', 1, args, 'table')  
-- This is basically libraryUtil.checkTypeForNamedArg, but we are rolling our
-- own function to get the error level.
local function checkArg(key, val, level)
if type(val) ~= 'string' then
error(string.format(
"type error in '%s' parameter of '_main' (expected string, got %s)",
key, type(val)
), level)
end
end  
local ret = {}  
-- Adds a positional parameter to the buffer.
local function addPositional(key)
local val = args[key]
if not val then
return nil
end
checkArg(key, val, 4)
ret[#ret + 1] = val
end  
-- Adds a named parameter to the buffer. We assume that the parameter name
-- is the same as the argument key.
local function addNamed(key)
local val = args[key]
if not val then
return nil
end
checkArg(key, val, 4)
ret[#ret + 1] = key .. '=' .. val
end  
-- Filename
checkArg('file', args.file, 3)
ret[#ret + 1] = 'File:' .. args.file  
-- Format
if args.format then
checkArg('format', args.format)
if args.formatfile then
checkArg('formatfile', args.formatfile)
ret[#ret + 1] = args.format .. '=' .. args.formatfile
else
ret[#ret + 1] = args.format
end
end  
-- Border
if yesno(args.) then
ret[#ret + 1] = ''
end  
addPositional('location')
addPositional('alignment')
addPositional('size')
addNamed('upright')
addNamed('link')
addNamed('alt')
addNamed('page')
addNamed('class')
addNamed('lang')
addNamed('start')
addNamed('end')
addNamed('thumbtime')
addPositional('caption')  
return string.format('%s', table.concat(ret, '|'))
end  
function p.main
local origArgs = require('Module:Arguments').getArgs(, {
wrappers = 'Template:File link'
})
if not origArgs.file then
error("'file' parameter missing from Template:File link", 0)
end  
-- Copy the arguments that were passed to a new table to avoid looking up
-- every possible parameter in the object.
local args = {}
for k, v in pairs(origArgs) do
-- Make _BLANK a special argument to add a blank parameter. For use in
-- conditional templates etc. it is useful for blank arguments to be
-- ignored, but we still need a way to specify them so that we can do
-- things like .
if v == '_BLANK' then
v = ''
end
args[k] = v
end
return p._main(args)
end  
return p
# கடப்பா சட்டமன்றத் தொகுதி

**கடப்பா சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதியாகும். இந்த தொகுதியின் எண் 245 ஆகும். இது கடப்பா மாவட்டத்தில் உள்ள 10 தொகுதிகளில் ஒன்று. இது கடப்பா மக்களவைத் தொகுதிக்கு உட்பட்டது.
# கடப்பா சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் கடப்பா மண்டலம் மட்டும் சேர்க்கப்பட்டுள்ளது.
# கமலாபுரம் சட்டமன்றத் தொகுதி

**கமலாபுரம் சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதியாகும். இந்த தொகுதியின் எண் 249 ஆகும். இது கடப்பா மாவட்டத்தில் உள்ள 10 தொகுதிகளில் ஒன்று. இது கடப்பா மக்களவைத் தொகுதிக்கு உட்பட்டது.